Netwerkvennote Archive - SAAI
As dit by veiligheid kom, is AfriForum Veiligheid Saai se verkose netwerkvennoot. As deel van jou lidmaatskap geniet jy gratis toegang tot die AfriForum 911-toep (jy betaal slegs vir die data). Om van die beste beskikbare tegnologie gebruik te maak, het AfriForum besluit om die noodknoppie en nooddiens aan te bied in samewerking met 'n maatskappy wat 'n beproefde baanrekord het: TrackBox Technologies.
NEASA is die leidende beskermer van werkgewersbelange in Suid-Afrika en speel 'n kardinale rol in die veldtog om die arbeidsregbedeling te verander. NEASA spesialiseer in arbeidsverhoudinge en gepaardgaande wetgewing, geskilbeslegting en kollektiewe bedinging. As netwerkvennoot van Saai bied NEASA gratis telefoniese regsadvies aan al ons lede. Raadpleeg die pamflet in jou ledepakkie vir die noodlynnommer en verdere besonderhede.
Grondpad se begin was slegs in 2019 met 'n visie wat eienaar, Charl Wright gehad het om sy drome van wat egte plaaslewe is aan alle Suid Afrikaners beskikbaar te stel. Daardie drome word vasgevang op die vrugbare grond war Charl grootgeword het op 'n plaas in Christiana, 'n klein Noorwesprovinsie-dorpie.